Luettelo Tähtien sodan hahmoista

Tähtien sodassa esiintyviä hahmoja. == Ersot == * Galen Erso, tutkija, jonka Orson Krennic pakotti tutkimaan kyberkristalleja niiden käyttämiseksi Kuolemantähden voimanlähteenä.K * Jyn Erso, Galen Erson tytär ja entinen rikollinen, joka muodosti myöhemmin Cassian Andorin kanssa Rogue One -ryhmän, joka varasti Kuolemantähden piirustukset.K * Lyra Erso, Jynin äiti ja Galenin vaimo, jonka Orson Krennic tappoi ennen kuin pakotti Galenin jatkamaan työtä Kuolemantähden suunnittelun parissa.K == Fettit == * Jango Fett, yksi galaksin parhaista palkkionmetsästäjistä. * Boba Fett, Jangon ”poika” (todellisuudessa klooni) ja alun perin isänsä tapaan palkkionmetsästäjä, mutta myöhemmin Tatooinen daimyo. == Skywalkerit == * Anakin Skywalker, jediritari, joka kääntyi sith-lordi Darth Vaderiksi, mutta kääntyi juuri ennen kuolemaansa hyväksi Luken ansiosta. * Luke Skywalker, Anakinin poika, Kapinaliiton paras lentäjä ja uuden jediritarikunnan perustamista yrittänyt jediritari. * Shmi Skywalker, Anakinin äiti. === Perheen muita jäseniä === * Ben Solo, Han Solon ja Leia Organan poika. Alun perin Luke Skywalkerin jedioppilas, joka liittyi Ensimmäiseen ritarikuntaan nimellä Kylo Ren ja oli Snoken seuraaja sen yksinvaltiaana.K * Han Solo, salakuljettaja. Leia Organan aviomies ja Benin isä. * Leia Organa, Luken kaksoissisko, Kapinaliiton jäsen ja myöhemmin Vastarinnan johtava kenraali. Syntymänimeltään Leia Amidala Skywalker. * Mara Jade Skywalker, Luken vaimo.L * Padmé Amidala, myös Padmé Naberrie Skywalker, Anakinin vaimo. == Muut == === Jedit === * Aayla Secura, twi’lek-rotuun kuuluva jediritari ja Quinlan Vosin entinen oppilas. * Adi Gallia, tholothialainen jedineuvoston jäsen. * Ahsoka Tano, torguta-rotuun kuuluvan Anakinin entinen jedioppilas ja myöhemmin Kapinaliiton tukija. * Cal Kestis, käskystä 66 selvinnyt padawan ja Jaro Tapalin oppilas.K * Caleb Dume / Kanan Jarrus, Depa Billaban entinen oppilas ja jediritari, joka liittyi Ghost- aluksella kulkevaan kapinallisryhmää.K * Cere Junda, entinen käskystä 66 selvinnyt jedimestari ja Trilla Sudurin entinen opettaja.K * Ezra Bridger, alun perin Lothalilla asunut nuori taskuvaras, josta tuli Kananin jedioppilas.K * Grogu, Yodan rotua edustava 50-vuotias jedien entinen lapsioppilas, joka palkkionmetsästäjä Din Djarinin piti alun perin toimittaa entisille Imperiumin upseereille, kunnes päättikin suojella häntä niiltä.K * Huyang, ensimmäisten jedien rakentama arkkitehtidroidi, joka on vuosituhansia auttanut jedejä valosapeleiden suunnittelussa. * Ki-Adi-Mundi, cerealainen jedineuvoston jäsen. * Mace Windu, yksi jedineuvoston korkea-arvoisimmista jäsenistä. * Obi-Wan Kenobi, Qui-Gon Jinnin entinen oppilas ja tunneituimpia jedimestareita. Arkkivihollinen on Darth Maul. Anakinin ja Luken mestari. * Plo Koon, kel dor -rotuun kuuluva jedineuvoston jäsen. * Qui-Gon Jinn, voimakas jedimestari ja Obi-Wan Kenobin mestari. * Quinlan Vos, jedineuvoston sääntöjen ulkopuolella toimiva jedimestari ja Aayla Securan mestari. * Rey, Jakkulla asunut romunkerääjä, joka päätyi osaksi Vastarinnan ja Ensimmäisen ritarikunnan sotaa ja sitä myötä Luke Skywalkerin viimeiseksi jedioppilaaksi, joka paljastui keisari Palpatinen pojantyttäreksi.K * Saesee Tiin, jedineuvoston jäsen. * Stass Allie, tholothialainen Adi Gallian serkku ja jedineuvoston jäsen. * Xanatos, jedi ja Qui-Gon Jinnin padawan.L * Yoda, jediritarikunnan suurmestari ja yksi jedineuvoston korkea-arvoisimmista jäsenistä. === Sithit ja pimeä puoli === * Asajj Ventress, pimeä akolyytti ja kreivi Dookun oppilas. Yksi Anakinin pahimpia vihollisia. * Darth Maul, kaksipäistä valosapelia käyttävä sith. Palpatinen alkuperäinen oppilas. Obi- Wan Kenobin pahin vihollinen. * Darth Nihilus, voimakas sith-lordi.L * Darth Revan, entinen jedi ja myöhemmin sith-lordi Vanhan tasavallan aikakaudella. * Kreivi Dooku / Darth Tyranus, entinen jedimestari ja myöhemmin separatistijohtaja sekä sith-lordi. * Lumiya, Darth Vaderin naispuolinen sith- oppilas. Maulin liittolainen.L * Sheev Palpatine / Darth Sidious, entinen Galaktisen tasavallan senaattori ja ylikansleri sekä myöhemmin Imperiumin ja Viimeisen ritarikunnan keisari. Historian vaarallisin sith-mestari sekä Maulin, Dookun ja Vaderin mestari. * Reva Sevander / Kolmas sisar, inkvisiittori ja alun perin lapsioppilas Coruscantin jeditemppelissä.K * Snoke, Ensimmäisen ritarikunnan yksinvaltias, joka tuntee Voiman pimeän puolen ja on Kylo Renin mestari. Paljastui myöhemmin Palpatinen kloonaamaksi ”nukeksi”.K * Suurinkvisiittori, Inkvisition johtava inkvisiittori. Alun perin temppelivartija Coruscantin jeditemppelissä.K * Trilla Suduri / Toinen sisar, inkvisiittori ja entinen Cere Jundan padawan.K === Kapinaliitto === * Bail Organa, Alderaanin senaattori, yksi Kapinaliiton perustajajäsenistä ja Leian adoptioisä. * Baze Malbus, alun perin yksi Whillien vartijoista Jedhassa, myöhemmin Rogue One -ryhmän jäsen. Menettänyt uskonsa Voimaan ennen osallistumista Scarifin taisteluun.K * Bodhi Rook, entinen Imperiumin pilotti, joka sai Galen Ersolta tehtävän välittää Kapinaliitolle tieto Kuolemantähden heikosta kohdasta ja liittyi myöhemmin Rogue One -ryhmään.K * C-3PO, Anakinin rakentama protokolladroidi, joka palveli Padmé Amidalaa ja myöhemmin Luke Skywalkeria ja Leia Organaa. * C1-10P / Chopper, Hera Syndullan omistuksessa oleva astromekaanikkodroidi.K * Carasynthia ”Cara” Dune, entinen Kapinaliiton sotilas Alderaanista, myöhemmin palkkasoturi ja lopulta Uuden tasavallan sheriffi planeetta Nevarrolla.K * Kassa / Cassian Andor, Kapinaliiton kapteeni, joka vapautti Jyn Erson vankilasta ja muodosti myöhemmin tämän kanssa Rogue One -ryhmän.K * Chewbacca, Han Solon wookiee-perämies. * Chirrut Îmwe, alun perin yksi Whillien vartijoista Jedhassa, myöhemmin Rogue One -ryhmän jäsen. Sokea mies, joka uskoi yhä Voimaan, vaikka hänen toverinsa Baze Malbus oli menettänyt oman uskonsa.K * Enfys Nest, rosvojoukko Pilviratsastajien johtaja.K * Garazeb ”Zeb” Orrelios, lasatien kunniavartioston entinen kapteeni, josta tuli ensin osa Ghostin ryhmää ja myöhemmin yksi Adelphin erikoisjoukkojen jäsen.K * Hera Syndulla, naispuolinen twi'lek ja Cham Syndullan tytär, joka oli ensin Ghostin kapteeni ja myöhemmin Kapinaliiton kenraali.K * Jan Dodonna, Kapinaliiton kenraali ja Yavin 4:n kapinallistukikohdan komentaja. * Jarek Yeager, entinen kapinallinen, joka omistaa korjaamon tankkausasema Colossuksella sekä kilpalentoalus Fireballin.K * K-2SO, entinen Imperiumin turvallisuusdroidi, jonka Cassian Andor uudelleenohjelmoi palvelemaan Kapinaliittoa.K * Kyle Katarn, oheistuotteissa esiintynyt kapinallinen.L * Lando Calrissian, Pilvikaupungin käskynhaltija ja Millennium Falconin entinen omistaja. Palveli myöhemmin kenraalina Kapinaliitossa. * Mon Mothma, alun perin Chandrilan senaattori ja myöhemmin Kapinaliiton johtaja sekä Uuden tasavallan ensimmäinen kansleri. * R2-D2, astromekaanikkodroidi. * Sabine Wren, mandalorialainen graffititaiteilija ja Ghostin ryhmän aseasiantuntija.K * Saw Gerrera, Kloonisotien veteraani Onderonin vastarintaliikkeessä ja myöhemmin partisaanien, Kapinaliiton ääriliikkeen, johtaja. * Wedge Antilles, Kapinaliiton luutnanttikomentaja, joka yhdessä Luke Skywalkerin kanssa perusti Konnalentueen. === Galaktinen Imperiumi === * Alexsandr Kallus, Imperiumin turvallisuusviraston entinen agentti, joka liittyi myöhemmin Kapinaliittoon.K * Arihnda Pryce, Imperiumin kuvernööri Lothalilla ja suuramiraali Thrawnin liittolainen.K * Elia Kane, Imperiumin viestiupseeri, joka oli osa Gideonin kevytristeilijän miehistöä sekä myöhemmin vakooja Uuden tasavallan keskuudessa.K * Firmus Piett, Imperiumin kapteeni, joka ylennettiin myöhemmin amiraaliksi Kendal Ozzelin tilalle. Palveli Darth Vaderia Hothin ja Endorin taisteluissa. * Gideon, Imperiumin moffi ja Varjoneuvoston jäsen, joka oli vastuussa Mandaloren ”suuresta puhdistuksesta”.K * Gilad Pellaeon, Imperiumin kapteeni, suuramiraali Thrawnin alainen ja Varjoneuvoston jäsen. * Maximilian Veers, Imperiumin kenraali, joka palveli Darth Vaderia Hothin taistelussa. * Morgan Elsbeth, Dathomirin Yösiskoihin liittynyt ihminen, joka selvisi Kloonisodista, ja toimi Imperiumin alaisuudessa Calodanin raatinaisena sekä suuramiraali Thrawnin liittolaisena.K * Mitth’raw’nuruodo / Thrawn, chiss-rotuun kuuluva Imperiumin suuramiraali ja sotilasstrategisti. * Orson Krennic, Imperiumin kehittyneiden aseiden tutkimuskehitysosaston johtaja ja Kuolemantähden rakentamisen turvallisuusvastaava.K * Penn Pershing, Imperiumin tiedemies, joka työskenteli moffi Gideonille.K * Rukh, noghri-rotuun kuuluva suuramiraali Thrawnin henkilökohtainen henkivartija ja salamurhaaja. * Wilhuff Tarkin, Kuolemantähden komentaja ja ulkokehää hallitseva Imperiumin arvostettu suurmoffi. === Itsenäisten aurinkokuntien konfederaatio === * Daultay Dofine, Kauppaliiton droidien ohjausaluksen komentaja. * Grievous, kaleesh-rotuun kuuluva kyborgi ja separatistiarmeijan kenraali. * Nute Gunray, Kauppaliiton varakuningas ja separatistineuvoston jäsen. * Rune Haako, Nute Gunrayn oikeankädenmies Kauppaliitossa ja separatistineuvoston jäsen. * San Hill, InterGalaktisen pankkiklaanin puheenjohtaja ja separatistineuvoston jäsen. * Wat Tambor, Teknoliiton esimies ja separatistineuvoston jäsen. === Vastarinta === * Amilyn Holdo, Vastarinnan vara-amiraali ja Leia Organan varakomentaja.K * BB-8, Poe Dameronin astromekaanikkodroidi.K * Beaumont Kin, Vastarintaan kuulunut historian tutkija.K * CB-23, Poe Dameronin toinen astromekaanikkodroidi, jonka hän jätti Colossukselle Kazuda Xionon apuriksi, lähdettyään BB-8:n kanssa Jakkulle.K * D-O, reliikinmetsästäjä Ochin aikoinaan omistama droidi, jonka BB-8 uudelleenaktivoi ja joka liittyi tämän jälkeen Vastarintaan.K * Venisa Doza, Vastarinnan Jadelentueen komentaja sekä kapteeni Imanuel Dozan vaimo ja Torran äiti.K * Finn / FN-2187, entinen Ensimmäisen ritarikunnan iskusotilas, joka liittyi Vastarintaan.K * Jannah / TZ-1719, yksi entisistä Komppanian 77 iskusotilaista, jotka hylkäsivät Ensimmäisen ritarikunnan ja lähtivät maanpakoon Kef Birin merikuuhun, kunnes liittyivät vuosia myöhemmin Vastarintaan.K * Kaydel Ko Connix, Vastarinnan luutnantti.K * Kazuda Xiono, Uuden tasavallan senaattori Hamato Xionon poika ja Vastarinnan vakooja, joka lähetettiin vakoilemaan Ensimmäistä ritarikuntaa tankkausasema Colossukselle.K * Maz Kanata, yli tuhatvuotias Voimalle herkkä piraatti ja salakuljettaja, joka liittyi myöhemmin Vastarintaan.K * Poe Dameron, Vastarinnan X-siipipilottien komentaja. Kapinaliiton kersantti Kes Dameronin ja luutnantti Shara Beyn poika.K * Rose Tico, Vastarinnan mekaanikko ja tykinampuja Paige Ticon pikkusisko.K * Temmin ”Snap” Wexley, Vastarinnan kapteeni. Kapinaliiton viestintuoja Brentin Lore Wexleyn sekä lentäjä Norra Wexleyn poika.K === Ensimmäinen ritarikunta === * Armitage Hux, Imperiumin komendantti Brendol Huxin poika, Ensimmäisen ritarikunnan kenraali ja Tähdentappajatukikohdan entinen komentaja.K * BB-9E, Ensimmäistä ritarikuntaa palveleva astromekaanikkodroidi.K * Brendol Hux, Ensimmäisen ritarikunnan komendantti, entinen Imperiumin jäänteiden Varjoneuvoston jäsen ja Armitagen isä.K * Elrik Vonreg, punahaarniskainen Ensimmäisen ritarikunnan majuri ja TIE-hävittäjän lentäjä.K * Enric Pryde, Ensimmäisen ritarikunnan ja myöhemmin Viimeisen ritarikunnan liittokenraali, joka oli Palpatinen uskollinen palvelija jo Imperiumin riveissä.K * Phasma, Ensimmäisen ritarikunnan kapteeni ja iskusotilas.K * Pyre, messinkihaarniskainen Ensimmäisen ritarikunnan komentaja, joka yritti saada Colossuksen hallintaansa.K * Jace Rucklin / DT-798, alun perin Colossuksen asukas, joka vihasi kurjaa elämäntilannettaan sekä Vastarintaa ja Uutta tasavaltaa, ja liittyi sen vuoksi Ensimmäiseen ritarikuntaan TIE-hävittäjäpilotiksi.K * Tierny, Ensimmäisen ritarikunnan tiedustelupalvelun agentti, joka hetkellisesti käännytti Tam Ryvoran Colossusta ja Vastarintaa vastaan.K === Alamaailma === * Babu Frik, Zorii Blissille ja muille Kijimin maustesalakuljettajille työskentelevä droidiseppä.K * Cad Bane, galaksin vaarallisin palkkionmetsästäjä Jango Fettin kuoleman jälkeen. Teki usein yhteistyötä sithien ja separatistien kanssa. * Din Djarin / Mandalorialainen, perheensä Kloonisodissa menettänyt ja mandalorialaisiin adoptoitu Uuden tasavallan aikakaudella toimiva palkkionmetsästäjä.K * DJ (lyhenne sanoista Don’t Join), oikealta nimeltään tuntematon Canto Bightilla etsintäkuulutettu piraatti ja koodinmurtaja.K * Dryden Vos, rikollisjärjestö Crimson Dawnin johtaja.K * Fennec Shand, Imperiumin ja Uuden tasavallan aikakausilla toiminut salamurhaaja ja palkkasoturi, josta tuli lopulta Boba Fettin apuri.K * Greef Karga, Palkkionmetsästäjien killan agentti ja myöhemmin raatimies planeetta Nevarrolla Uuden tasavallan aikakaudella.K * Hondo Ohnaka, weequay-rotuun kuuluva piraatti. * Jabba the Hutt, hutt-gangsteri. * Qi’ra, Han Solon entinen tyttöystävä, josta tuli myöhemmin Crimson Dawnin jäsen ja vielä myöhemmin sen uusi johtaja.K * Rio Durant, ardennialainen lentäjä ja Tobias Beckettin ryhmän jäsen.K * Tobias Beckett, Crimson Dawnin yhteistyökumppani ja Han Solon mentori.K * Val, Tobias Beckettin rakastajatar ja osa tämän ryhmää.K * Zorii Bliss, Kijimin maustesalakuljettajien johtaja ja Poe Dameronin entinen rakastajar.K === Muut === * Baylan Skoll, Morgan Elsbethille ja suuramiraali Thrawnille työskentellyt entinen jedi ja nykyinen palkkasoturi.K * Bo-Katan Kryze, mandalorialainen entinen Kuolonkaartin jäsen ja herttuatar Satinen sisko. * Imanuel Doza, entinen Imperiumin upseeri ja nykyinen Colossuksen kapteeni.K * Jar Jar Binks, alun perin karkotettu gungan, joka ystävystyi jedien ja Naboon ihmisten kanssa. * L3-37, Lando Calrissianin apupilottina toiminut sekalaisista osista koottu droidi, joka halusi oikeutta kaikille droideille.K * Lor San Tekka, jäsen salaseurassa nimeltä Voiman kirkko.K * Neeku Vozo, Fireballin mekaanikkona työskentelevä kadas’sa’nikto.K * R1-J5 / Bucket, Jarek Yeagerin omistuksessa oleva astromekaanikkodroidi.K * Shin Hati, Morgan Elsbethille ja suuramiraali Thrawnille työskentellyt palkkasoturi ja Baylan Skollin oppilas.K * Tamara ”Tam” Ryvora / DT-533, Fireballin mekaanikko ja väliaikaisesti Ensimmäisen ritarikunnan TIE-hävittäjäpilotti.K * Torra Doza, yksi Colossuksen Ässälentueen jäsenistä ja kapteeni Imanuel Dozan tytär.K == Huomautukset == *K = Hahmo esiintyy vain virallisessa kaanonissa. *L = Hahmo esiintyy vain Star Wars Legendsin epäviralliseksi julistetussa jatkumossa. == Lähteet == * Tähtien sota